b'\n_START_ARTICLE_\nPranas Kuconis\n_START_PARAGRAPH_\nPranas Kuconis (g. 1961 m. bir\xc5\xbeelio 6 d. Kai\xc5\xa1iadori\xc5\xb3 rajone) \xe2\x80\x93 teisininkas, teis\xc4\x97tyrininkas kriminalistas ir procesualistas, vienas i\xc5\xa1 \xc5\xa1iuolaikin\xc4\x97s Lietuvos baud\xc5\xbeiamojo proceso teis\xc4\x97s pagrind\xc4\x97j\xc5\xb3, vienas i\xc5\xa1 naujojo LR baud\xc5\xbeiamojo proceso kodekso reng\xc4\x97j\xc5\xb3; VU TF docentas, LR KT teis\xc4\x97jas, buv\xc4\x99s Lietuvos Auk\xc5\xa1\xc4\x8diausiojo Teismo teis\xc4\x97jas.\n_START_SECTION_\nI\xc5\xa1silavinimas, mokslin\xc4\x97, pedagogin\xc4\x97 veikla\n_START_PARAGRAPH_\n1984 m. Pranas Kuconis baig\xc4\x97 teis\xc4\x97s studijas Vilniaus universiteto Teis\xc4\x97s fakultete, \xc4\xafgijo teisininko kvalifikacij\xc4\x85. Studijavo doktorant\xc5\xabroje. VU Teis\xc4\x97s fakulteto d\xc4\x97stytojas (nuo 1984 iki 1986 m.), docentas. VU apgyn\xc4\x97 teis\xc4\x97s krypties disertacij\xc4\x85, socialini\xc5\xb3 moksl\xc5\xb3 teis\xc4\x97s krypties daktaras._NEWLINE_VU Teis\xc4\x97s fakulteto d\xc4\x97stytojas (d\xc4\x97sto kursus Teis\xc4\x97saugos institucijos, Kriminalistika etc.). Paskelb\xc4\x97 mokslini\xc5\xb3 straipsni\xc5\xb3. Yra LR BPK komentaro bendraautoris. Buvo naujojo LR baud\xc5\xbeiamojo proceso kodekso projekto, kit\xc5\xb3 \xc4\xafstatym\xc5\xb3 projekt\xc5\xb3 rengimo darbo grupi\xc5\xb3 narys.\n_START_SECTION_\nTeis\xc4\x97s praktika\n_START_PARAGRAPH_\nNuo 1991 iki 1993 m. Tardymo departamento prie LR vidaus reikal\xc5\xb3 ministerijos tardytojas, nuo 1993 iki 1997 m. Lietuvos teismo ekspertiz\xc4\x97s instituto skyriaus ved\xc4\x97jas, direktoriaus pavaduotojas, direktorius, nuo 1997 m. gruod\xc5\xbeio m\xc4\x97n. Lietuvos Auk\xc5\xa1\xc4\x8diausiojo Teismo Baud\xc5\xbeiam\xc5\xb3j\xc5\xb3 byl\xc5\xb3 skyriaus teis\xc4\x97jas, nuo 2008 m. kovo m\xc4\x97n. LR Konstitucinio Teismo teis\xc4\x97jas.'